Kuigi Eminem ja isa Marshall Bruce Mathers enam omavahel ei suhelnud, siis isa surm mõjutab iga poega.
Mathers suri eelmisel nädalal Indiana osariigis. Naabrid teatasid, et meest tabas kodus infarkt.
Isa lahkus Eminemi ja räppari ema uurest ajal, mil maailmakuulus räppar vaid 6kuune beebi oli, vahendab Mirror.
Kuigi staar ka hilisemas elus oma isaga ühendust võttis, siis nende suhtlus kuigi edukas ei olnud ning praeguseks pole nad juba aastaid suhelnud.
Mathers abiellus räppari ema Debbie'ga, kui naine oli vaid 15aastane ja ta ise 22aastane. Kaks aastat peale abiellumist sündis Eminem, kuid peagi paar lahutas. Mees kolis ning sai veel kaks last.
Räppar on isast rääkinud ka mitmes oma laulus, kus ei ole Mathersile just eriti ilusaid sõnumeid jätnud. "Kui sa näed mu isa, ütle talle, et ma lõikasin unenäos ta kõri läbi."
Kuigi isa on väitnud, et üritas pojaga suhelda ja ei saatnud lapselt saadud kirju niisama tagasi, siis Eminem isa pöördumist enam ei uskunud.